มีหรือยัง? 7 หุ้น Laggard พื้นฐานแจ่ม!
มีหรือยัง? 7 หุ้น Laggard พื้นฐานแจ่ม!
12 ก.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (12 ก.ค.) แนะนำ ซื้อ บริษัท กรุงเทพดุสิตเวชการ จำกัด(มหาชน) หรือ BDMS ,การบินกรุงเทพ จำกัด (มหาชน) หรือ BA ,บริษัท อินโดรามา เวนเจอร์ส จำกัด (มหาชน) หรือ IVL ,บริษัท พีทีที โกลบอล เคมิคอล จำกัด (มหาชน) หรือ PTTGC ,บริษัท ปูนซิเมนต์ไทย จำกัด(มหาชน) หรือ SCC ,บริษัท ไทยคม จำกัด (มหาชน) หรือ THCOM และ บริษัท ไทยออยล์ จำกัด (มหาชน) หรือ TOP ที่เป็นหุ้นใน SET100 ที่ราคายังปรับขึ้นช้ากว่าตลาดในช่วง 1 เดือนที่ผ่านมา (laggard)โดย BDMS -1.3%, BA -5.7%, IVL -13.3%, PTTGC -6%, SCC -1.3%, THCOM -17.8% และ TOP -7% เทียบกับตลาด (SET) ที่ปรับเพิ่มขึ้น +3.3%
โดยเชื่อว่าหุ้นในกลุ่มดังกล่าวจะมีแรงซื้อเก็งกำไรขึ้นมาตามหลังหุ้นกลุ่มหลักในกลุ่มพลังงาน ธนาคารและสื่อสารที่มีการปรับขึ้นกันไปก่อนหน้านี้แล้ว โดยคาดว่านักลงทุนจะหันกลับมามองหาหุ้นพื้นฐานดีที่ราคายังต่ำและปรับขึ้นน้อยในช่วงที่ผ่านมาในหุ้นกลุ่มดังกล่าวในระยะถัดไปโดยหุ้นที่มี upside สูงสุด 3 อันดับแรกคือ IVL มี upside +68% จากราคาเป้าหมายที่ 50บาท, THCOM +38% จากราคาเป้าหมายที่ 30 บาทและ TOP +25% จากราคาเป้าหมายที่ 75 บาท
 